تورکیه-‌ده یئنی نوع کروناویروس (کووید-19) انفکسیونوندان 20 نفر اؤلوب.
بو باره‌ده ساغلیق ناظیری فخرالدین قوجا اؤزونون توییتر صحیفه‌سینده یازیب.
ناظیر بیلدیریب کی، سون 24 ساعاتدا 100 مین 109 شوبهه‌لی کروناویروس تستیندن کئچیب، اونلاردان 1313-نون جاوابی پوزیتیو چیخیب، آغیر خسته سایی 841 نفر اولوب، 1002 خسته ایسه ساغالا‌راق ائوه بوراخیلیب.
تورکیه-‌ده عمومی‌لیکده 262 مین 507 نفر یئنی نوع کروناویروس انفکسیونونا یولوخوب، ایندییه‌دک اونلاردان 239 مین 797 نفر ساغالیب، 6183 نفر اؤلوب. ناظیر بو گون تست سایی‌نین 100 مینی کئچمه‌سینی وورغولایا‌راق بیلدیریب کی، خستلیگین بعضی بؤلگه‌لرده گئنیش یاییلماسی سببیندن همین اراضی‌لرده خصوصی تدبیرلر تطبیق اولونماغا باشلانیلیب.
